cyanic-selkie/wikianc huggingface dataset:
จอร์แดน เฮนเดอร์สัน
ทีมชุดใหญ่
ทีมชาติอังกฤษเรียกตัวเฮนเดอร์สันติดรายชื่อชุดลุยศึกฟุตบอลโลก 2022 ที่กาตาร์ โดย อังกฤษ ได้อยู่กลุ่มบี ร่วมกับ อิหร่าน, สหรัฐอเมริกา และ เวลส์ โดย อังกฤษ ผ่านเข้ารอบ 16 ทีมสุดท้าย คว้าอันดับ 1 ของกลุ่มบี ชนะ 2 เสมอ 1 โดยรอบ 16 ทีมสุดท้ายเจอกับ เซเนกัล เฮนเดอร์สันทำประตูแรกในศึกฟุตบอลโลก อังกฤษ เอาชนะ เซเนกัล 3-0 ผ่านเข้ารอบ 8 ทีมสุดท้ายเจอกับแชมป์เก่า ฝรั่งเศส แต่สุดท้าย อังกฤษ เป็นฝ่ายแพ้ไป 1-2 ทำให้ทีมชาติอังกฤษต้องจบเส้นทางฟุตบอลโลกที่กาตาร์เพียงเท่านี้
พรรคสังคมนิยมพม่า
ใน พ.ศ. 2491 พรรคเปลี่ยนชื่อใหม่เป็นพรรคสังคมนิยมพม่า ต่อมา ใน พ.ศ. 2492 เปลี่ยนชื่อเป็นสหภาพสังคมนิยม แต่ในปีต่อมาก็กลับไปใช้ชื่อเดิมอีก พรรคได้ออกวารสารชื่อวารสารแนวร่วมสังคมนิยมรายสัปดาห์ (The Socialist Front Weekly Journal) ในเดือนธันวาคม พ.ศ. 2493 เกิดความแตกแยกภายในพรรค กลุ่มฝ่ายซ้ายแยกออกไปตั้งพรรคกรรมกรพม่า โดยสมาชิกของพรรคลดลงไปมากจาก 2,000 คน เหลือประมาณ 200 คน พรรคนี้สลายตัวไปใน พ.ศ. 2507
จอร์แดน เฮนเดอร์สัน
เกียรติประวัติ
ลิเวอร์พูล
อังกฤษ
รางวัลส่วนตัว
เครื่องราชอิสริยาภรณ์
แหล่งข้อมูลอื่น
1990
ไดซูเกะ ซาโต
ไดซูเกะ เคามันเดย์ ซาโต (Daisuke Caumanday Sato; เกิด 20 กันยายน พ.ศ. 2537) เป็นนักฟุตบอลชาวฟิลิปปินส์เชื้อสายญี่ปุ่น เล่นในตำแหน่งแบ็กซ้าย ปัจจุบันเขาได้ลงเล่นให้กับเปอร์ซิบ บันดุงของประเทศอินโดนีเซีย และทีมชาติฟิลิปปินส์
ชีวิตส่วนตัว
ซาโต เกิดที่ดาเบา ประเทศฟิลิปปินส์ โดยมีมารดาเป็นชาวฟิลิปปินส์และบิดาเป็นชาวญี่ปุ่น ในช่วงวัยเด็กเขาได้เข้าร่วมทีมชุดเยาวชนของอูราวะ เรดไดมอนส์
โกลบอล
โกลบอล สโมสรในฟิลิปปินส์ฟุตบอลลีก ได้เปิดตัวเขาเป็นผู้เล่นใหม่ในวันที่ 7 มีนาคม พ.ศ. 2557
ปอลีเตนีคายาช
ในเดือนมิถุนายน พ.ศ. 2559 เขาได้เข้าร่วมทดสอบกับปอลีเตนีคายาช สโมสรในลีกาอึนตึย โดยเขาได้เล่นให้กับสโมสรใน 5 นัดกระชับมิตร ซึ่งได้ลงเป็นผู้เล่นตัวจริง 1 นัดและเป็นผู้เล่นสำรอง 4 นัด โดยการแข่งขันเป็นผลชนะ 1 นัดและเสมอ 4 นัด  หลังจากนั้นหัวหน้าผู้ฝึกสอนได้ประทับใจการฟอร์มการเล่น ทำให้เขาได้รับสัญญา 4 ปีจากสโมสร
ในวันที่ 17 กันยายน พ.ศ. 2559 ซาโต ได้ลงเล่นในนัดที่พบกับดีนาโมบูคาเรสต์ โดยแพ้ 3–1 อย่างไรก็ตาม เขาเป็นผู้เล่นชาวฟิลิปปินส์คนแรกที่ได้เล่นในลีกโรมาเนีย
เซปซิ
หลังจากไม่ประสบความสำเร็จในเดนิชซูเปอร์ลีกา เขาได้กลับมายังโรมาเนียอีกครั้ง ในวันที่ 5 มกราคม พ.ศ. 2561 ได้มีการยืนยันว่า ซาโต ได้เซ็นสัญญากับเซปซิสเฟนตูกอร์จ อย่างไรก็ดี เขาได้ออกจากทีมไปในเดือนพฤษภาคม พ.ศ. 2562
เอสซีจี เมืองทอง ยูไนเต็ด
“กิเลนผยอง” เอสซีจี เมืองทอง ยูไนเต็ด เปิดตัว ไดสุเกะ ซาโตะ วิงแบ็คซ้ายทีมชาติฟิลิปปินส์ เข้ามาสมาชิกใหม่อย่างเป็นทางการในวันที่24 มิถุนายน ที่เอสซีจี สเตเดียม ซึ่งเป็นการเสริมทัพช่วงเลกสองในโควต้าอาเซียน "ไดซึเกะ ซาโตะ"สามารถยิงประตูแรกในสีเสื้อเมืองทองใน เอสซีจี เมืองทอง ยูไนเต็ด เปิดบ้านเอาชนะ สุพรรณบุรี เอฟซี 4-1
ทีมชาติ
ซาโต ลงเล่นให้กับทีมชาติครั้งแรกในนัดกระชับมิตรที่พบกับเนปาล ในเดือนเมษายน พ.ศ. 2557 และได้จ่ายบอลให้เพื่อนร่วมทีมทำประตูได้อีกด้วย อีกทั้งยังเป็นส่วนหนึ่งของทีมในการแข่งขันเอเอฟซีชาเลนจ์คัพ 2014 และช่วยให้ทีมชาติฟิลิปปินส์ได้อันดับรองชนะเลิศจากการแข่งขัน
ซาโต ได้ทำประตูให้กับทีมชาติครั้งแรกในนัดที่แพ้เมียนมา 2–3 ในการแข่งขันฟิลิปปินส์พีชคัพ 2014 ต่อมาเขาได้ทำประตูที่สองของเขาให้กับทีมชาติด้วยลูกยิงไกลในนัดกระชับมิตรกับกัมพูชา
อาหารเยเมน
อาหารเยเมน เป็นอาหารที่มีความแตกต่างอย่างสิ้นเชิงจากอาหารที่รู้จักกันอย่างแพร่หลายในตะวันออกกลาง อาหารเยเมนในภูมิภาคที่ที่ต่างกันยังมีความแตกต่างกันเล็กน้อยอาหารเยเมนได้รับอิทธิพลจากอาหารตุรกีสมัยจักรวรรดิออตโตมันมากเนื่องจากการถูกยึดครองโดยจักรวรรดิออตโตมัน
ส่วนประกอบหลัก
เนื้อสัตว์ส่วนใหญ่เป็นไก่และเนื้อแกะ พบมากกว่าเนื้อวัวซึ่งมีราคาแพง ปลานิยมกินโดยเฉพาะอย่างยิ่งในพื้นที่ชายฝั่งทะเล เนยแข็ง เนยและผลิตภัณฑ์จากนมอื่น ๆ จะพบน้อยในอาหารเยเมน นิยมใช้บัตเตอร์มิลค์ มากกว่าถ้าสามารถใช้ได้ ไขมันใช้กันมากที่สุดคือน้ำมันพืชในการประกอบอาหารทั่วไปและ semn (سمن) (เนยชนิดหนึ่ง) เป็นไขมันที่ใช้ในขนมอบ
ซัลตะฮ์
ซัลตะฮ์ (saltah; سلتة) ถือเป็นอาหารประจำชาติ แม้ว่าแต่ละภูมิภาคจะมีความแตกต่างกันบ้าง มีพื้นฐานมาจากสตูว์เนื้อสีน้ำตาลของตุรกีที่เรียกว่ามารัก (maraq; مرق)ฟองจากเมล็ดฟีนูกรีก, และซาฮาวิก (sahawiq; سحاوق) (ส่วนผสมของพริก มะเขือเทศ กระเทียมและสมุนไพรที่เป็นส่วนผสมของซอสซัลซา) ข้าว มันฝรั่ง ไข่กวนและผัก กินกับขนมปังแบนที่ใส่ไส้ไว้ตรงกลาง
ขนมปังเยเมน
ขนมปังเยเมนมีหลายชนิดเช่น tawa, Tameez, Laxoox, Malooga, Kader, Fateer, Kudam, Rashoosh, Oshar, Khamira ขนมปังแบนโดยปกติจะอบที่บ้านใน เตาที่เรียกว่าทันดูร์ (تبون) Malooga, ค็อบซ์ และ khamira เป็นขนมปังทำเองที่นิยมโดยทั่วไป ส่วนขนมปังที่ซื้อรับประทานได้แก่พิตา (Pita) และขนมปังม้วนแบบฝรั่งเศส (roti)
เครื่องดื่ม
แม้ว่ากาแฟและชามีการบริโภคทั่วประเทศเยเมน, กาแฟเป็นเครื่องดื่มที่นิยมมากกว่าในขณะที่ชาดำเป็นเครื่องดื่มของทางเลือกในเอเดนและ Hadhramaut มีการบริโภคชาพร้อมกับอาหารเช้า หลังจากรับประทานอาหารกลางวัน (บางครั้งกับขนมหวานและขนมอบ) และพร้อมกับอาหารมื้อค่ำ เครื่องปรุงรสที่นิยมมีกระวาน กานพลู และสะระแหน่
องค์การเภสัชกรรม
นอกจากการผลิตและจำหน่ายยาแก่ประชาชนทั่วไปแล้ว องค์การเภสัชกรรมยังมีหน้าที่วิจัยยา เพื่อป้องกันรักษาโรคภัยที่เกิดขึ้นใหม่ รวมถึงการให้ความรู้ถึงวิธีการใช้ยาที่ถูกต้อง เหมาะสม รวมถึงเรื่องสุขอนามัยอื่นๆ แก่ประชาชน
ประวัติ
ในสมัยก่อน ประเทศไทยไม่มีการผลิตยาเชิงอุตสาหกรรมใช้เองภายในประเทศ ยาส่วนใหญ่เป็นการนำเข้าจากต่างประเทศซึ่งมีราคาสูง เภสัชกร ดร. ตั้ว ลพานุกรม อธิบดีกรมวิทยาศาสตร์ กระทรวงเศรษฐการในขณะนั้น ได้ดำริให้ก่อตั้งกองเภสัชกรรมขึ้น เพื่อวิจัยเภสัชภัณฑ์และสมุนไพรที่สามารถนำมาสังเคราะห์เป็นยาได้ เนื่องจากประเทศไทยมีอัตราการนำเข้ายาจากต่างประเทศสูงขึ้นทุกปี และยาสมุนไพรที่ใช้ภายในประเทศขาดมาตรฐานเภสัชตำรับ จึงดำริจะสร้างโรงงานเภสัชกรรมขึ้นเพื่อผลิตยาใช้ในประเทศและส่งเสริมเภสัชอุตสาหกรรมภายในประเทศให้พัฒนายิ่งขึ้น จึงเริ่มดำเนินการก่อสร้างในที่ดิน ซึ่งเช่าจากสำนักงานทรัพย์สินส่วนพระมหากษัตริย์ที่ตำบลพญาไท ในเดือนมกราคม พ.ศ. 2482
รูปแบบการบริหารงานโรงงานเภสัชกรรมไม่ได้ขึ้นตรงต่อกรมวิทยาศาสตร์ แต่มีคณะกรรมการอำนวยการซึ่งแต่งตั้งโดยคณะรัฐมนตรี เภสัชกร ดร. ตั้ว ลพานุกรม ประธานคณะกรรมการบริหารในขณะนั้น ได้ดำเนินการกู้เงินกระทรวงการคลังจำนวน 5 แสนบาทเพื่อเป็นทุนหมุนเวียนในระยะเริ่มแรก โดยมีการผลิตยาจำหน่าย 25 ขนาน และยาจากกรมวิทยาศาสตร์ซึ่งผลิตแต่ครั้งเป็นศาลาแยกธาตุอีก 4 ขนาน
ต่อมาในเดือนธันวาคม พ.ศ. 2484 ได้เกิดสงครามมหาเอเชียบูรพาในประเทศไทย ปีต่อมาจึงได้มีการปรับหน่วยงานกระทรวง ทบวง และกรมใหม่ โดยมีการก่อตั้งกระทรวงสาธารณสุขขึ้น โรงงานเภสัชกรรมจึงย้ายไปสังกัดกองเภสัชกรรม กรมวิทยาศาสตร์การแพทย์ กระทรวงสาธารณสุข เมื่อวันที่ 7 เมษายน พ.ศ. 2485 และมีการเปิดโรงงานเภสัชกรรมอย่างเป็นทางการเมื่อวันที่ 24 มิถุนายน พ.ศ. 2485 โดยมี พ.อ.ช่วง เชวงศักดิ์สงคราม รัฐมนตรีว่าการกระทรวงสาธารณสุขในขณะนั้นเป็นประธานในพิธี
สงครามในขณะนั้นทำให้ประชาชนอพยพไปอาศัยอยู่นอกเมือง โรงงานเภสัชกรรมต้องขนย้ายทรัพย์สินบางส่วนไปยังวัดบางเดื่อ จังหวัดปทุมธานี ทำให้ไม่สามารถผลิตยาได้ตามเป้าประสงค์ เนื่องด้วยโรงงานเภสัชกรรมในขณะนั้นยังไม่มีความชำนาญด้านเครื่องจักรกลผลิตยา จึงต้องดัดแปลงหาเครื่องมืออื่นในการผลิตยาแทน ซึ่งในขณะนั้นก็ประสบปัญหายารักษาโรคมีราคาสูง และโรงงานเภสัชกรรมก็ขาดแคลนวัตถุดิบ จึงต้องหาวัตถุดิบในประเทศด้วยตนเอง
เมื่อสงครามสิ้นสุดลง โรงงานเภสัชกรรมสามารถผลิตยาเพิ่มเติมได้อีกหลายขนาน และจำหน่ายแก่ประชาชนในราคาย่อมเยา แต่เนื่องจากอุปสงค์ต่อยาในขณะนั้นสูงมาก จึงทำกำไรให้องค์การเภสัชกรรมได้เป็นอย่างดี และมีเงินคืนเงินกู้ของกระทรวงการคลังในเดือนมกราคม พ.ศ. 2487 และเมื่อกิจการของโรงงานเภสัชกรรมมั่นคงดีแล้ว กองโอสถศาลา กรมวิทยาศาสตร์การแพทย์ จึงโอนงานผลิตยาตำราหลวงให้โรงงานเภสัชกรรมผลิตเพียงผู้เดียว
ในเดือนธันวาคม พ.ศ. 2500 ศาสตราจารย์เภสัชกร ดร. จำลอง สุวคนธ์ เข้ามาดำรงตำแหน่งอธิบดีกรมวิทยาศาสตร์การแพทย์ และรักษาการในตำแหน่งผู้อำนวยการองค์การเภสัชกรรมตั้งแต่วันที่ 2 มิถุนายน พ.ศ. 2504 นอกจากโรงงานเภสัชกรรมจะขยายกิจการด้วยเงินกำไรขององค์การแล้ว ยังได้รับพระมหากรุณาธิคุณจากพระบาทสมเด็จพระเจ้าอยู่หัว รัชกาลที่ ๙ โดยมีพระราชประสงค์ให้โรงงานเภสัชกรรมสามารถผลิตน้ำเกลือฉีดได้มากขึ้น จึงโปรดเกล้าฯ พระราชทานเครื่องกลั่นน้ำ ซึ่งนำเข้ามาจากประเทศสหรัฐอเมริกา มาถึงประเทศไทยเมื่อเดือนธันวาคม พ.ศ. 2503 และติดตั้งใช้การได้ในปี พ.ศ. 2504 ซึ่งผลิตขึ้นเพื่อใช้ในกระบวนการรักษาอหิวาตกโรคที่ระบาดในขณะนั้น
ภายหลังการดำเนินงานของโรงงานเภสัชกรรมกว่า 20 ปี โรงงานเภสัชกรรมประสบภาวะขาดทุนในปี พ.ศ. 2503 ต่อเนื่องถึงปี พ.ศ. 2504 ฯพณฯ พระบำราศนราดูร รัฐมนตรีว่าการกระทรวงสาธารณสุข และประธานกรรมการอำนวยการโรงงานเภสัชกรรมในขณะนั้น จึงแต่งตั้งคณะกรรมการพิจารณาปรับปรุงกิจการด้านการบริหารและวิชาการของโรงงานเภสัชกรรม และคณะกรรมการอำนวยการโรงงานเภสัชกรรมได้แต่งตั้ง นายแพทย์จิตต์ เหมะจุฑา เป็นผู้อำนวยการโรงงานเภสัชกรรม ส่งผลให้กิจการโรงงานเภสัชกรรมดีขึ้นตามลำดับ
เนื่องจากการทำงานของโรงงานเภสัชกรรมและกองโอสถศาลามีความซ้ำซ้อนกัน คณะกรรมการพิจารณาปรับปรุงกิจการด้านบริหารและวิชาการของโรงงานเภสัชกรรมจึงสรุปข้อพิจารณาว่าควรรวมงานของทั้งสององค์กรเข้าด้วยกัน คณะกรรมการอำนวยการโรงงานเภสัชกรรม และกระทรวงสาธารณสุขได้เห็นชอบที่จะรวมโรงงานเภสัชกรรมกับกองโอสถศาลาให้เป็นกิจการเดียวกัน และมีคำสั่งจากคณะรัฐมนตรีให้รวมกิจการตั้งแต่วันที่ 1 ตุลาคม พ.ศ. 2506 เป็นต้นไป และสมเด็จพระศรีนครินทราบรมราชชนนี ผู้สำเร็จราชการแทนพระองค์ ในพระปรมาภิไธย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม ลงพระนามาภิไธย ตรา พระราชบัญญัติองค์การเภสัชกรรม พุทธศักราช 2509 ให้ไว้ ณ วันที่ 5 สิงหาคม พ.ศ. 2509 และเริ่มดำเนินงานในฐานะองค์การเภสัชกรรมตั้งแต่วันที่ 1 ตุลาคม พ.ศ. 2509 เป็นต้นมา
ภาพยนตร์ในประเทศซาอุดีอาระเบีย
ภาพยนตร์ในประเทศซาอุดีอาระเบีย เป็นอุตสาหกรรมขนาดค่อนข้างเล็กที่ผลิตภาพยนตร์และสารคดีไม่กี่เรื่องในแต่ละปี
นอกจากโรงภาพยนตร์ไอแมกซ์แห่งเดียวที่อัลคุบัร ไม่มีการสร้างโรงภาพยนตร์ในประเทศซาอุดีอาระเบียมาตั้งแต่ ค.ศ. 1983 ถึง 2018 ถึงแม้ว่าจะมีการพูดถึงการเปิดโรงภาพยนตร์ และใน ค.ศ. 2008 มีการเช่าห้องประชุมเพื่อฉายภาพยนตร์ตลก เมนนาฮี ชาวซาอุดีอาระเบียหวังที่จะดูภาพยนตร์ผ่านดาวเทียม, ดีวีดี หรือวิดีโอ โรงภาพยนตร์เคยถูกห้ามดำเนินกิจการนานถึง 35 ปี จนกระทั่งมีการเปิดโรงภาพยนตร์แห่งแรกในวันที่ 18 เมษายน ค.ศ. 2018 ที่รียาด โรงภาพยนตร์เอเอ็มซีวางแผนจะเปิดโรงภาพยนตร์มากถึง 40 แห่งใน 15 เมืองภายในเวลา 5 ปี ทางรัฐบาลหวังว่าเมื่อถึง ค.ศ. 2030 ประเทศซาอุดีอาระเบียจะมีโรงภาพยนตร์มากกว่า 300 แห่ง และจอฉายภาพยนตร์มากกว่า 2,000 จอ
กัยฟัลฮาล? ซึ่งเผยแพร่ใน ค.ศ. 2006 ได้รับการกล่าวถึงว่าเป็นภาพยนตร์แรกของประเทศ อย่างไรก็ตาม ภาพยนตร์เรื่องนี้ถ่ายทำในสหรัฐอาหรับเอมิเรตส์และตัวละครเอกหญิงเป็นชาวจอร์แดน ส่วนภาพยนตร์ วัจญ์ดะฮ์ ใน ค.ศ. 2012 มีนักแสดงเป็นชาวซาอุดีอาระเบียทั้งหมด และเป็นภาพยนตร์เรื่องแรกที่ถ่ายทำในประเทศซาอุดีอาระเบียทั้งหมด ภาพยนตร์ บะเราะกะฮ์ยุกอบิลบะเราะกะฮ์ โดยมะห์มูด ศ็อบบาฆ ถ่ายทำที่ญิดดะฮ์ใน ค.ศ. 2015 และฉายรอบปฐมทัศน์ที่เทศกาลภาพยนตร์นานาชาติครั้งที่ 66 ที่เบอร์ลิน ทำให้เป็นภาพยนตร์แรกของประเทศที่เข้าร่วมในเทศกาล และซะมีเราะฮ์ อะซีซ เป็นผู้สร้างภาพยนตร์ชาวซาอุดีอาระเบียคนแรกในวงการภาพยนตร์บอลลีวูดอันมีชื่อเสียง
ฮเยรี
ชีวิตช่วงแรก
ฮเยรีเกิดเมื่อวันที่ 9 มิถุนายน พ.ศ. 2537 ที่เมืองควังจู จังหวัดคย็องกี ในประเทศเกาหลีใต้ และเธอยังมีน้องสาวอีกหนึ่งคนชื่อ อี ฮเย-ริม ซึ่งมีอายุน้อยกว่าเธอสองปี เมื่อฮเยรีกำลังศึกษาอยู่ในระดับมัธยมต้นได้มีแมวมองจากค่ายดรีมทีเอนเตอร์เทนเมนต์ไปพบเข้าและได้ชักชวนให้เธอเข้ามาเป็นสมาชิกของเกิร์ลกรุปหญิง เกิลส์เดย์ หลังจากนั้นฮเยรีได้ย้ายเข้ามาศึกษาต่อที่โรงเรียนศิลปะการแสดงโซล และจบการศึกษาจากมหาวิทยาลัยคอนกุกในภาควิชาโรงละครและภาพยนตร์
2553: การเปิดตัวในฐานะสมาชิกเกิลส์เดย์
ในเดือนกันยายน พ.ศ. 2553 ฮเยรีได้รับการเปิดตัวในฐานะสมาชิกใหม่ของเกิสล์เดย์พร้อมกับยูรา หลังจาก จีอิน และ จีซอน ออกจากวงไปเพียงสองเดือนหลังจากเดบิวต์ และหลังจากเปิดตัวสมาชิกใหม่เกิลส์เดย์ยังปล่อยเพลง "Nothing Lasts Forever" ออกมา
2558–ปัจจุบัน: การเป็นนักแสดงนำ
ในปี พ.ศ. 2558 ฮเยรีได้เข้ามารับบทเป็นนักแสดงนำของละครโทรทัศน์เรื่อง Reply 1988 ออกฉายในเดือนพฤศจิกายนและยังเป็นละครที่ประสบความสำเร็จซึ่งมีเรตติงสูงถึง 18.8% ทำให้ละครเรื่องนี้ได้รับการจัดอยู่ในอันดับสูงสุดในประวัติศาสตร์ของเคเบิลทีวีเกาหลีใต้อีกด้วย ฮเยรีได้รับการตอบรับเป็นวงกว้างและเป็นเหตุผลที่ทำให้เธอได้รับรางวัลในฐานะนักแสดงนำหญิง
ในเดือนมีนาคม พ.ศ. 2560 มีประกาศออกมาว่าจะเปิดตัวฮเยรีในฐานะนักแสดงนำของภาพยนตร์เรื่อง Monstrum เริ่มถ่ายทำเดือนเมษายนและออกฉายในเดือนกันยายน พ.ศ. 2561 และในปีเดียวกันเธอยังได้รับบทนำในละครโทรทัศน์เรื่อง Two Cops ประกบคู่กับโจ จอง-ซอก
ในปี พ.ศ. 2561 ฮเยรีเข้ามารับบทนำในภาพยนตร์เรื่อง My Punch Drunk Boxer ซึ่งเป็นเรื่องราวเกี่ยวกับมวย ออกฉายในปี พ.ศ. 2562
โฆษณา
จากความสำเร็จของละครโทรทัศน์เรื่อง Reply 1988 ประกอบกับสถานะการเป็นไอดอลของฮเยรีนั้น ทำให้เธอกลายเป็นโมเดลโฆษณาที่ทางตลาดต้องการมากที่สุดในประเทศเกาหลีใต้  โดยเริ่มจากปี พ.ศ. 2559 ฮเยรีได้ถ่ายโฆษณาของผลิตภัณฑ์หลายแบรนด์ อาทิ Puma, ช็อกโกแลตกานา ของบริษัทล็อตเต้ในประเทศเกาหลีใต้, บริษัทผลิตเครื่องดื่ม Bohae, Happy Bath ของบริษัทอมอร์แปซิฟิคในประเทศเกาหลีใต้ และเธอยังได้รับฉายา '₩10 billion girl' จากสื่อของเกาหลีใต้อีกด้วย
ยอดขายของผลิตภัณฑ์อาหารกลางวันในเซเว่น อีเลฟเว่นและบะหมี่กึ่งสำเร็จรูปยี่ห้อNongshim เพิ่มขึ้น 78% และ 50% ตามลำดับหลังจากที่ฮเยรีมาเป็นพรีเซนเตอร์ เช่นเดียวกันการใช้แอปพลิเคชัน Dabang ที่ฮเยรีเป็นพรีเซนเตอร์โฆษณาในปี พ.ศ. 2558 นั้นเพิ่มขึ้นจาก 5 ล้านคนเป็น 15 ล้านคน และผู้ใช้ที่ใช้งานรายสัปดาห์เพิ่มขึ้นจาก 600,000 คนเป็น 1.5 ล้านคนหลังจากโฆษณาเรื่องราวใหม่โดยฮเยรีได้ใช้คาแร็กเตอร์ของฮาร์ลีย์ ควินน์ในการถ่ายทำและได้รับการปล่อยออกมาในปี พ.ศ. 2560
หลังจากฮเยรีได้เป็นพรีเซนเตอร์ของแอปพลิเคชัน อัลบามุน (Albamon) แอปพลิเคชันสมัครงาน/หางานของประเทศเกาหลีใต้ ทำให้เธอได้รับรางวัลโล่ประกาศเกียรติคุณจากกระทรวงการจ้างงานและแรงงานสำหรับ 'การส่งเสริมการเรียนรู้และการปฏิบัติตามค่าจ้างขั้นต่ำ' ในเดือนมีนาคม พ.ศ. 2558 ในเดือนมกราคม พ.ศ. 2559 บริษัทอัลบามุนได้รับรางวัล 'Consumer Choice Best Brand Award' ในสาขารางวัล 'ความพยายามในการปรับปรุงสิทธิของประชาชนโดยการประกาศงานนอกเวลาคุณภาพสูง' หลังจากที่มีฮเยรี และลิม ชาง-จุง มาเป็นพรีเซนเตอร์โฆษณาให้ และมียอดเข้าชมถึง 10 ล้านวิวในเวลาเพียงหนึ่งเดือนหลังจากการปล่อยโฆษณาออกมา
ในเดือนกรกฎาคม พ.ศ. 2560 ฮเยรีได้รับรางวัลดาราภาพยนตร์โฆษณาเชิงพาณิชย์ในงานประกาศผลรางวัล MTN Broadcast Advertising Awards
การกุศล
ช่วงเทศกาลวันปีใหม่ของเกาหลีในปี พ.ศ. 2559 ฮเยรีได้บริจาคเงินจำนวน 50 ล้านวอนให้แก่ Community Chest of Korea เพื่อปรับปรุงสวัสดิการผู้สูงอายุ ต่อมาในปีนั้นเธอบริจาคเงิน 50 ล้านวอนให้แก่องค์กรบรรเทาสาธารณภัยเกาหลีเพื่อผู้ประสบภัยจากเหตุการณ์ไฟไหม้ตลาดซอมุน
บทบาททูต
ฮเยรีได้รับการแต่งตั้งให้เป็นทูตสำหรับ 'โปรแกรมภาคการศึกษาฟรี' โดยกระทรวงศึกษาธิการในเดือนกันยายน พ.ศ. 2559 ในเดือนกุมภาพันธ์ พ.ศ. 2560 ฮเยรีได้รับการแต่งตั้งให้เป็นหนึ่งในทูตสำหรับ 'Count Every Child birth registration campaign as part of her NGO partnership' ความร่วมมือกับแผนเกาหลี
คุโนะอิชิ
คุโนะอิจิ คือ นินจาหญิง  มีหน้าที่หลัก คือ หาข่าวสารและลอบสังหาร การฝึกฝนของคุโนะอิจิจะเน้นการใช้ยาพิษ การปลอมตัว ศิลปะการแสดง และการใช้เสน่ห์ให้เป็นประโยชน์ เพื่อล้วงความลับหรือจัดการกับเป้าหมาย
ที่มาของคำว่าคุโนะอิจิ
คำว่า "คุโนะอิจิ" มาจากภาษาญี่ปุ่นเขียนด้วยตัวอักษรคันจิคำว่า ผู้หญิง (女) โดยเรียงตามลำดับการเขียนว่า คุ (く) โนะ (ノ) และ อิจิ (一) โดยเป็นที่น่าสังเกตว่า คำว่าคุโนะอิจิ ใช้ตัวอักษรคนละระบบในการเขียน โดย คุ เป็นตัวอักษรฮิรางานะ โนะ เป็นตัวอักษรคะตาคะนะ และ อิจิ เป็นตัวอักษรคันจิ ซึ่งเป็นที่น่าสังเกตว่า ในคำศัพท์ภาษาญี่ปุ่นทั่วไปจะไม่มีการใช้ตัวอักษร 3 ระบบเขียนพร้อมกันในคำๆเดียว
ประวัติของคุโนะอิจิ
สิ่งที่คุโนะอิจิต่างไปจากภาพพจน์ที่ปรากฏในสื่อบันเทิงนั้นคือเรื่องของรูปแบบทักษะที่ได้รับการฝึกฝน โดยคุโนะอิจิตัวจริงจะฝึกฝนทักษะ ซึ่งเน้นไปที่การปลอมแปลงรูปโฉม การใช้ยาพิษ รวมไปถึงการใช้เสน่ห์ของเพศหญิงให้เกิดประโยชน์ โดยคุโนะอิจิมักปลอมแปลงรูปโฉมเป็นเกอิชา, โสเภณี, นางรำ, นักแสดง หรือหมอดู ทั้งนี้เพื่อหาโอกาสเข้าใกล้เป้าหมายให้มากที่สุด
คุโนะอิจิทุกนางล้วนได้รับการฝึกฝนการต่อสู้ประชิดตัวมาเป็นอย่างดี แต่พวกเธอจะใช้ทักษะเหล่านี้ เมื่อถึงคราวจำเป็นเท่านั้น ซึ่งส่วนมากมักจะเป็นกรณีที่ถูกจับได้และต้องหาทางหนี นอกจากนี้คุโนะอิจิยังพกอาวุธอีกด้วย พวกเธอมักจะซ่อนอาวุธไว้ในเสื้อผ้าที่เธอปลอมแปลงโฉม เช่น เข็มพิษซ่อนไว้ตามมวยผม หรือซ่อนมีดสั้นไว้ในแขนเสื้อ
บูมีทาไนด์
บูมีทาไนด์  (Bumetanide) เป็นยารูพไดยูริติกของกลุ่มซัลฟามิลที่ใช้รักษาโรคหัวใจล้มเหลว ใช้ในคนไข้ที่ดื้อยาฟูโรซีไมด์
ยุทธการที่เครซี
ยุทธการเครซี (Battle of Crécy หรือ Battle of Cressy) เป็นยุทธการในสงครามร้อยปีที่เป็นสงครามระหว่างราชอาณาจักรอังกฤษฝ่ายหนึ่ง และราชอาณาจักรฝรั่งเศสอีกฝ่ายหนึ่ง ที่เกิดขึ้นเมื่อวันที่ 26 สิงหาคม ค.ศ. 1346 ใกล้ Crécy-en-Ponthieu ทางเหนือของประเทศฝรั่งเศสปัจจุบัน ผลของสงครามราชอาณาจักรอังกฤษเป็นฝ่ายที่ได้รับชัยชนะ
ยุทธการเครซีเป็นยุทธการที่สำคัญที่สุดยุทธการหนึ่งในสงครามร้อยปี ความก้าวหน้าในการใช้อาวุธและยุทธวิธีทำให้นักประวัติศาสตร์หลายคนมีความเห็นว่าเป็นยุทธการที่เป็นการเริ่มสมัยสุดท้ายของระบบอัศวิน (chivalry)
ดูเพิ่ม
Crécy-en-Ponthieu
อันเดรอัส ไวมัน
อันเดรอัส ไวมัน (Andreas Weimann) เกิดเมื่อวันที่ 5 สิงหาคม ค.ศ. 1991 เป็นนักฟุตบอลชาวออสเตรีย ปัจจุบันเล่นอยู่ในประเทศอังกฤษกับสโมสรฟุตบอลบริสตอลซิตี เล่นตำแหน่งกองหน้า​หรือปีก​
อ้างอิง
1991
5 สิงหาคม
วันที่ 5 สิงหาคม เป็นวันที่ 217 ของปี (วันที่ 218 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 148 วันในปีนั้น
ภาษาคูมี อวา
ภาษาคูมี อวา (Khumi Awa language) มีผู้พูดในพม่าทั้งสิ้น 60,000 คน (พ.ศ. 2549) ในบริเวณรัฐยะไข่ตอนบน ทิวเขายะไข่และตามแนวชายฝั่ง และในรัฐชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2482
ภาษาบวลคาว
ภาษาบวลคาว (Bualkhaw language) มีผู้พูดในพม่าทั้งสิ้น 2,500 คน ในเมืองพะล่านและทางตอนเหนือของพะล่านในรัฐชีน มีความใกล้เคียงกับภาษาพะล่าน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน
ภาษามลายูลูกผสมมะละกา
ภาษามลายูลูกผสมมะละกา (Malaccan Creole Malay language) มีผู้พูดประมาณ 300 คนในมะละกา ในทางประวัติศาสตร์มีความเกี่ยวข้องกับภาษามลายูลูกผสมศรีลังกา เริ่มพูดตั้งแต่พุทธศตวรรษที่ 21 โดยลูกหลานของพ่อค้าชาวทมิฬที่แต่งงานกับชนกลุ่มอื่น ๆ ผู้พูดภาษานี้เรียกว่า “จิตตี”
พระเจ้าราชวรวงศ์เธอ พระองค์เจ้าประโลมโลก
พระประวัติ
พระเจ้าราชวรวงศ์เธอ พระองค์เจ้าประโลมโลก ประสูติเมื่อวันเสาร์ที่ 21 มิถุนายน พ.ศ. 2399 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาแก้ว
ในสมัยรัชกาลที่ 5 พระองค์เจ้าประโลมโลก ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี ปรากฏความใน วชิรญาณวิเศษ ว่า
"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระเจ้าบวรวงษ์เธอ พระองค์เจ้าประโลมโลก ๑..."
พระเจ้าราชวรวงศ์เธอ พระองค์เจ้าประโลมโลก สิ้นพระชนม์ในรัชกาลที่ 5 เมื่อวันศุกร์ที่ 25 มกราคม พ.ศ. 2443 พระชันษา 45 ปี พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร เมื่อวันที่ 31 มกราคม พ.ศ. 2448
ฮามิลตง ซูวาริส
ฮามิลตง ซูวาริส เด ซา (Hamilton Soares de Sá; 31 พฤษภาคม พ.ศ. 2534 −) หรือที่รู้จักในชื่อ ฮามิลตง ซูวาริส เป็นนักฟุตบอลอาชีพชาวบราซิล ปัจจุบันลงเล่นในตำแหน่งกองหน้าให้กับการท่าเรือ ในไทยลีก
หนองบัว พิชญ
ในวันที่ 18 มิถุนายน พ.ศ. 2564 หนองบัว พิชญ ได้ทำการเปิดตัวฮามิลตง ซูวาริส โดยเขาจะสวมเสื้อหมายเลข 25 ต่อมาในวันที่ 3 กันยายน พ.ศ. 2564 ฮามิลตงได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 และสามารถทำสองประตูในสีเสื้อสโมสรในลีก ซึ่งหนองบัว พิชญเปิดบ้านเอาชนะนครราชสีมา มาสด้า 2–0 จบฤดูกาล เขาทำ 19 ประตูจากการลงเล่น 28 นัด เป็นผู้ทำประตูสูงสุดในไทยลีกฤดูกาลนั้น
พรรคคอมมิวนิสต์อันนัม
พรรคคอมมิวนิสต์อันนัม (An Nam cộng sản Đảng) เป็นพรรคการเมืองในเวียดนามที่ก่อตั้งขึ้นเมื่อเดือนสิงหาคม พ.ศ. 2472 และสลายตัวไปในเดือนกุมภาพันธ์ พ.ศ. 2472 ก่อตั้งโดยผู้นำสันนิบาตเยาวชนคอมมิวนิสต์ สันนิบาตนี้ก่อตั้งโดยโฮจิมินห์ ซึ่งเป็นสาขาของสันนิบาตเยาวชนปฏิวัติที่มีฐานที่มั่นที่กว่างโจว ทางตอนใต้ของจีน การประชุมครั้งแรกเกิดขึ้นในฮ่องกงเมื่อเดือนพฤษภาคม พ.ศ. 2472 เจิ่น วัน กุง ผู้นำสันนิบาตในตังเกี๋ยได้ประท้วงและออกจากที่ประชุม กุงเดินทางกลับมายังเวียดนามและจัดตั้งพรรคคอมมิวนิสต์อินโดจีนเมื่อ 17 มิถุนายน ส่วนผู้นำคนอื่น ๆ ได้ตัดสินใจไม่เข้าร่วมกับกุงและในเดือนสิงหาคมได้จัดตั้งพรรคคอมมิวนิสต์อันนัมขึ้นมา โดยผู้นำพรรคได้แก่ เล ห่ง เซิน, โห่ ตุ่ง เหมิ่ว และเล กวาง ดัต
เมื่อ 27 ตุลาคม พ.ศ. 2472 โคมินเทิร์นได้แสดงความวิตกกังวลเกี่ยวกับพรรคคอมมิวนิสต์ในเวียดนามทั้งสองพรรคและต้องการให้รวมตัวกัน พรรคทั้งสองจึงรวมเข้าด้วยกันในการประชุมที่เกาลูนเมื่อเดือนกุมภาพันธ์ พ.ศ. 2472 เกิดเป็นพรรคคอมมิวนิสต์เวียดนาม ในครั้งนั้น โฮจิมินห์เป็นตัวแทนโคมินเทิร์นในการประชุม หลังจากนั้น พรรคคอมมิวนิสต์อันนัมจึงสลายตัวไป
อีริคที่ 1 ดยุกแห่งชเลสวิก
เจ้าชายอีริคที่ 1 อเบลเซน (Erik 1. Abelsøn af Danmark) (ราว ค.ศ. 1241 - 27 พฤษภาคม ค.ศ. 1272) เป็นเจ้าชายและขุนนางเดนมาร์ก พระองค์เป็นดยุกแห่งชเลสวิก ตั้งแต่ ค.ศ. 1260 จนกระทั่งสิ้นพระชนม์ในค.ศ. 1272 ทรงเป็นพระโอรสองค์ที่สองในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์
ช่วงต้นพระชนม์ชีพ
หลังจากการสิ้นพระชนม์ของพระเชษฐาคือ วัลเดมาร์ที่ 3 ดยุกแห่งชเลสวิก ในค.ศ. 1257 เจ้าชายอีริคทรงอ้างสิทธิในดัชชีชเลสวิก แต่พระเจ้าคริสตอฟเฟอร์ที่ 1 แห่งเดนมาร์ก สมเด็จอาของพระองค์ในฐานะเจ้าศักดินาเหนือศักดินาอื่นในเดนมาร์กทรงปฏิเสธที่จะแต่งตั้งพระองค์เป็นดยุก
ดยุกแห่งชเลสวิก
หลังการสวรรคตของกษัตริย์คริสตอฟเฟอร์ ในค.ศ. 1259 พระองค์จึงได้รับการสถาปนาให้เป็นดยุกในรัชกาลของยุวกษัตริย์ พระเจ้าอีริคที่ 5 แห่งเดนมาร์ก ผู้เป็นพระญาติในค.ศ. 1260
ในปีถัดมาพระองค์ทรงต่อสู้กับกษัตริย์อีกครั้ง ซึ่งสมเด็จพระพันปีหลวงมาร์เกเรเธ ซัมบีเรีย เป็นผู้สำเร็จราชการแทนพระองค์ของพระราชโอรสที่ทรงพระเยาว์ พระนางทรงหวาดหวั่นในอำนาจที่มีมากขึ้นของดยุก แต่ถึงกระนั้นดยุกอีริคก็ทรงได้รับชัยชนะเหนือสมเด็จพระพันปีหลวงและกษัตริย์ในยุทธการโลเฮอเดอและทรงจับกุมทั้งสองพระองค์ไว้ เป็นผลให้ทรงได้รับผลประโยชน์อย่างมหาศาลแก่ดัชชีของพระองค์ตามสนธิสัญญาในปี 1264
ค.ศ. 1268 พระองค์ได้รับปราสาทก็อตทร็อปจากบิชอปบอนเดอแห่งชเลสวิช และทรงย้ายไปประทับที่ชวับสเต็ดท์
ดยุกอีริคสิ้นพระชนม์ในวันที่ 27 พฤษภาคม ค.ศ. 1272
เสกสมรสและโอรสธิดา
ดยุกอีริคเสกสมรสกับมาร์เกเรเธแห่งรือเกิน ธิดาในยาโรมาร์ที่ 2 เจ้าชายแห่งรือเกินในค.ศ. 1259 หรือ 1260 ทรงมีโอรสธิดาร่วมกันได้แก่
อ้างอิง
12421272
สตีฟ ซิดเวลล์
สตีเวน เจมส์ "สตีฟ" ซิดเวลล์ (Steven James "Steve" Sidwell) เกิดเมื่อวันที่ 14 ธันวาคม ค.ศ. 1982 นักฟุตบอลชาวอังกฤษ ปัจจุบันเล่นตำแหน่งกองกลาง กับสโมสรแอสตันวิลลา ในพรีเมียร์ลีก 1982
เราะบีอุลเอาวัล
เราะบีอุลเอาวัล (رَبِيع ٱلْأَوَّل) เป็นเดือนที่ 3 ในปฏิทินฮิจเราะห์ เรียกกันอีกชื่อหนึ่งว่า "เดือนเมาลิด" เพราะเป็นเดือนที่ท่านนบีมุฮัมมัดประสูติ
พระเจ้าคงมิน
พระเจ้าคงมินแห่งโครยอ ( ค.ศ. 1330 - ค.ศ. 1374) เป็นพระราชาองค์ที่ 31 แห่งราชวงศ์โครยอ (ค.ศ. 1351 - 1374) เป็นผู้ปลดแอกอาณาจักรโครยอจากการครอบงำของมองโกลราชวงศ์หยวน
พระเจ้าคงมินเป็นพระโอรสของพระเจ้าชุงซุก (충숙왕, 忠肅王) และพระมเหสีคงวอนตระกูลฮง พระนามว่า วัง คี (왕기, 王祺) องค์ชายวังคีมีพระเชษฐาเป็นองค์ชายรัชทายาทอยู่แล้ว ขึ้นครองราชย์เป็นพระเจ้าชุงฮเย (충혜왕, 忠惠王) องค์ชายวังคีเสด็จไปเมืองปักกิ่งและอภิเษกกับองค์หญิงมองโกล (ภายหลังคือ องค์หญิงโนกุก (노국대장공주, 魯國大長公主) ในค.ศ. 1344 เมื่อพระเจ้าชุงฮเยสวรรคต พระโอรสทั้งสองของพระเจ้าชุงฮเยก็ได้ขึ้นเป็นกษัตริย์ ได้แก่พระเจ้าชุงมก (충목왕, 忠穆王) และพระเจ้าชุงจอง (충정왕, 忠定王) ในค.ศ. 1344 องค์ชายวังคีได้รับการแต่งตั้งเป็น องค์ชายคังนึง (강릉부원대군, 江陵府院大君) ต่อมากษัตริย์ทั้งสองพระองค์ก็สวรรคตโดยไร้ซึ่งรัชทายาท องค์ชายคังนึงจึงได้ขึ้นครองราชสมบัติในค.ศ. 1351
ราชสำนักเกาหลีในขณะนั้นถูกครอบงำโดยคีชอล (기철, 奇轍) พระเชษฐาของพระจักรพรรดินีฉี (奇皇后) พระจักรพรรดินีของพระจักรพรรดิหยวนฮุ่ยจง (元惠宗) โตคุนเตมูร์ข่าน (Toghun Temür Khan) พระจักรพรรดิองค์สุดท้ายของราชวงศ์หยวน คีชอลนั้นถือตนมีอำนาจเหนือพระเจ้าคงมิน พระเจ้าคงมินจึงสั่งประหารชีวิตคีชอลในค.ศ. 1356 และกวาดล้างขุนนางที่สนับสนุนมองโกลทั้งหลาย พระจักรพรรดินีฉี ซึ่งเป็นผู้สำเร็จราชการแทนในประเทศจีนขณะนั้นจึงพิโรธพระเจ้าคงมินอย่างมากและส่งทัพมาสังหารพระเจ้าคงมินแก้แค้น พระเจ้าคงมินตัดสินพระทัยที่จะต่อต้านมองโกลอย่างเปิดเผลและสามารถขับทัพมองโกลที่พระจักรพรรดิหยวนส่งมาได้ เป็นการปลดแอกอาณาจักรโครยอจากการครอบงำของราชวงศ์หยวนมากว่าแปดสิบปี
ในค.ศ. 1359 ทางมองโกลได้นำทัพเข้าปราบกบฏโพกผ้าแดง (紅巾之亂, Red Turban Rebellion) ที่เมืองเหลียวตง พวกกบฏพากันหลบหนีข้ามแม่น้ำยาลูเข้ามาในโครยอและเข้าปล้นสะดมบ้านเมืองจนพระเจ้าคงมินต้องทรงส่งทัพเข้าขับไล่ออกไป ในค.ศ. 1361 กบฏโพกผ้าแดงได้ส่งทัพเข้ามาบุกโครยอยึดได้เมืองแคซองเป็นการแก้แค้น พระเจ้าคงมินและราชสำนักเสด็จหนีไปยังเมืองอันดง แต่เมืองแคซองก็ถูกกู้กลับคืนมาได้ด้วยฝีมือของขุนพลชเวยอง (최영, 崔瑩) และลีซองกเย
นโยบายต่อต้านมองโกลของพระเจ้าคงมินทำให้พระองค์ไม่เป็นที่พอใจของบรรดาขุนนางเก่าซึ่งล้วนได้รับการสนับสนุนจากราชวงศ์หยวน พระเจ้าคงมินต้องต่อสู้เพื่อลดอำนาจของขุนนางเหล่านี้ ในค.ศ. 1365 องค์หญิงโนกุกสิ้นพระชนม์ขณะกำลังพระครรภ์ ทำให้พระเจ้าคงมินหมดอาลัยตายอยากกับพระชนม์ชีพ ทิ้งกิจการบ้านเมืองทั้งหมดไว้แก่พระภิกษุชื่อว่าชินตน (신돈, 辛旽) ซึ่งชินตนก็ได้ต่อสู้กับขุนนางที่เข้าข้างมองโกลแทนพระเจ้าคงมินจนกระทั่งถูกขับออกจากราชสำนักในค.ศ. 1371 ในค.ศ. 1368 จูหยวนจาง (朱元璋) ล้มราชวงศ์หยวนได้และตั้งราชวงศ์หมิง จูหยวนจางหรือพระจักรพรรดิหงหวู่ (洪武帝) ได้ส่งทูตมาเรียกบรรณาการ ซึ่งพระเจ้าคงมินก็ยอมอ่อนน้อมแต่โดยดี
จนในที่สุด พระเจ้าคงมินก็ถูกฮงยุน (홍윤, 洪倫) และชเวมันแซง (최만생, 崔萬生) ลองปลงพระชนม์ในห้องบรรทม และยกพระโอรสพระเจ้าอู (왕우, 王禑) ซึ่งเกิดจากนางทาสพันยา (반야, 般若 ซึ่งมีความสัมพันธ์กับพระภิกษุชินตนด้วย) ขึ้นเป็นพระราชาองค์ต่อไป เป็นผลให้ราชสำนักโครยอมีนโยบายหันเข้าหามองโกลอีกครั้ง ในเวลาต่อมาพระจักรพรรดิหงหวู่ได้พระราชทานพระนามแก่พระเจ้าคงมินว่า พระเจ้าคงมิน (공민왕, 恭愍王)
พระราชวงศ์
พระมเหสี
พระชายา
พระสนม
พระราชโอรส
12751325
6 สิงหาคม
วันที่ 6 สิงหาคม เป็นวันที่ 218 ของปี (วันที่ 219 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 147 วันในปีนั้น
31 กุมภาพันธ์
31 กุมภาพันธ์ คือวันที่จินตนาการขึ้นมา สูตรนี้อาจจะใช้ในซอฟต์แวร์เช่น Microsoft Excel เพื่อหมายถึงวันสุดท้ายของเดือนกุมภาพันธ์เป็นวิธีการที่ช่วยให้ความจริงที่ว่าความยาวของมันจะแตกต่างกันเมื่อปีอธิกสุรทิน นอกจากนี้ยังสามารถนำมาใช้เป็นคำที่ใช้เรียกครึ่งวันเกิดของคนที่เกิดเมื่อวันที่ 29 30 และ 31 สิงหาคม อย่างไรก็ตามการใช้วันที่ 31 กุมภาพันธ์อาจจะเกิดจากการพิมพ์ผิดหรือบันทึกข้อมูลผิดก็ได้และไม่ได้จินตนาการขึ้นมาแต่อย่างใด
0 มีนาคม บางครั้งก็ใช้โดยนักดาราศาสตร์เป็นคำพ้องสำหรับวันสุดท้ายของเดือนกุมภาพันธ์
เฟม ขอดัง โดนโดน
เฟม ขอดัง โดนโดน (Fame) เป็นภาพยนตร์เพลงอเมริกัน ในปี 2009 ที่นำภาพยนตร์ในยุคคริสต์ทศวรรษ 1980 มาทำใหม่ในชื่อเดียวกัน ภาพยนตร์กำกับโดยเควิน ตันเจริญ ชาวอเมริกันเชื้อสายไทย เขียนบทโดยอัลลิสัน เบอร์เนตต์ ภาพยนตร์ออกฉายเมื่อวันที่ 25 กันยายน ค.ศ. 2009 ในสหรัฐอเมริกา แคนาดาและสหราชอาณาจักร
อำเภอพิมาย
พิมาย เป็นอำเภอหนึ่งของจังหวัดนครราชสีมา
ประวัติศาสตร์
เมืองพิมายมีความสำคัญมาตั้งแต่สมัยอาณาจักรโคตรบูรณ์ของขอม สมัยอยุธยาและสมัยรัตนโกสินทร์ เดิมผู้ปกครองมีกรมการเมือง ปลัดเมือง ซึ่งมีบรรดาศักดิ์ชั้นพระ หลวง ขุน มาเป็นผู้ปกครองอำเภอพิมาย เดิมชื่อ "อำเภอเมืองพิมาย" มีฐานะเป็นอำเภอเมื่อ พ.ศ. 2443 โดยมีขุนขจิตสารกรรม ดำรงตำแหน่งนายอำเภอคนแรก เมื่อปี พ.ศ. 2454 สมเด็จพระศรีพัชรินทร์พระบรมราชินีนาถในรัชการที่ 5 (สมเด็จพระพันปีหลวง) ได้เสด็จประพาสเมืองพิมายและได้เสด็จทรงพักผ่อนที่ไทรงามด้วย คณะกรมการเมืองได้จัดรับเสด็จ โดยจัดสถานที่ประทับข้างลำน้ำตลาด (บริเวณติดลำน้ำด้านทิศใต้ของโรงเรียนพิมายวิทยาในปัจจุบัน) ซึ่งเรียกชื่อสถานที่ในขณะนั้นว่า "วังเก่า" ในปี พ.ศ. 2457 ได้สร้างที่ว่าการอำเภอขึ้นทางทิศตะวันออกเฉียงใต้ของปราสาทหินพิมาย (บริเวณที่จอดรถหน้าอุทยานประวัติศาสตร์พิมายในปัจจุบัน) ผู้ปกครองมีคณะกรรมการเมือง นายอำเภอ ซึ่งมีบรรดาศักดิ์ชั้น หลวง ขุน หม่อมเจ้า ดำรงตำแหน่ง และกำนันประจำตำบลจะมีบรรดาศักดิ์ชั้น ขุน หมื่น มาดำรงตำแหน่ง
ที่ตั้งและอาณาเขต
อำเภอพิมายตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอพิมายแบ่งพื้นที่การปกครองออกเป็น 12 ตำบล 213 หมู่บ้าน
มังกรหยกออนไลน์
เกมมังกรหยกออนไลน์ (JY Online) ผลิตโดยบริษัทไชนีสเกมเมอร์ คอร์ปอเรชั่น บริษัทเกมชั้นนำของไต้หวัน นำเข้าโดยบริษัทเอเชียซอฟท์ คอร์ปอเรชั่น เมื่อปี 2546 มีสถิติผู้ลงทะเบียนสูงถึง 1 แสนรายหลังจากการเปิดตัวเพียง 1 สัปดาห์
ด้วยการออกแบบระบบเกมที่ดีในหลายๆด้าน ทำให้เหล่าจอมยุทธผู้ชื่นชอบในนิยายกำลังภายในพากันหันมาเล่นเกมนี้มากมาย เช่น ระบบอัพวิชาที่ทำให้เกิดความสมดุล โดยนำวิชาที่ปรากฏอยู่ในเนื้อเรื่องของกิมย้งทั้ง 14 เรื่องมาบรรจุไว้ และออกแบบระดับขั้นความแรงของแต่ละวิชา ทำให้เกมเกิดความสมดุลและมีความรู้สึกร่วมไปกับวิชาที่ตนใช้ ระบบพูดคุยในเกมเป็นอีกระบบที่ทำให้การสื่อสารกันในเกมระหว่างมวลมิตรชาวยุทธเป็นไปอย่างราบรื่น เนื้อหาในเกม (Quest) ที่มีให้นั้น ได้นำมาจากเนื้อเรื่องในนิยายทำให้ผู้เล่นมีส่วนร่วมกับเนื้อเรื่องในนิยายทำให้สนุกยิ่งขึ้น
หลังจากเปิดเกมมาได้ 3 ปีกับ 4 เดือน มังกรหยกออนไลน์จำเป็นต้องปิดตัวลงไปเนื่องจากปัญหาในการบริหารเกม โดยที่ยังคงมีเหล่าจอมยุทธทั้งหลายต่างหลั่งน้ำตาร่ำไห้กับการจากไปของเกมนี้ ผู้เล่นอีกหลายคนต่างไปสมัครใช้บริการมังกรหยกออนไลน์ของไต้หวันแทนจนถึงทุกวันนี้
ต่อมาค่าย อ่อนนุช20 ได้นำเข้าเกมมาเปิดให้บริการในประเทศไทย ภายใต้ชื่อ "ตำนานมังกรหยกออนไลน์" ซึ่งในช่วงแรกได้มีการประกาศชื่อเป็น JY3 Online แต่ภายหลังได้เปลี่ยนเป็น Six Saint Online เปิดให้บริการอยู่ในปัจจุบัน ในด้านเนื้อหาของเกมส์นั้นไม่มีส่วนเกี่ยวข้องกับ JY online เดิมของบริษัทเอเชียซอฟต์อย่างไร
ฮิสแปนิคอเมริกันควีน
เรย์นา อิสปาโนอาเมริกานา (Reina Hispanoamericana, Hispanic American Queen) เป็นการประกวดความงามประจำปีเพื่อเฉลิมฉลองมรดก ภาษาและวัฒนธรรมของสเปน เริ่มต้นในปี 1991 ในชื่อ เรนา ซูดาเมริกานา (Reina Sudamericana, South American Queen), ตั้งอยู่ในเมืองซานตากรุซเดลาซิเอร์รา, ประเทศโบลิเวีย ผู้เข้าร่วมถึงปี 2003 ถูกจำกัดให้อยู่ใน 10 ประเทศในอเมริกาใต้ ในปี 2004 ผู้เข้าร่วมจาก ปานามาและคอสตาริกา ในอเมริกากลางได้รับเชิญในปี 2006 ผู้เข้าร่วมจากสาธารณรัฐโดมินิกัน, นิการากัว, เปอร์โตริโก, โปรตุเกส, และสเปน เข้าร่วมในปี 2007 มีการเพิ่มเม็กซิโก, กัวเตมาลา, ฮอนดูรัส และสหรัฐ และเปลี่ยนชื่อเป็น เรย์นา อิสปาโนอาเมริกานา (Reina Hispanoamericana) และในปี 2008 กูราเซาและเฮติถูกเพิ่มเข้ามาในปี 2017 เพิ่มฟิลิปปินส์, แคนาดา และออสเตรเลีย. การประกวดจัดโดย Promociones Gloria ซึ่งตั้งอยู่ในโบลิเวีย มีผู้เข้าแข่งขันมากกว่า 20 คนเข้าร่วมทุกปี
กีฬาเขตแห่งประเทศไทย ครั้งที่ 12
กีฬาเขตแห่งประเทศไทย ครั้งที่ 12 หรือ การแข่งขันกีฬาแห่งชาติ ครั้งที่ 12 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดอุบลราชธานี ระหว่างวันที่ 24 – 30 มกราคม พ.ศ. 2525 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ รวมทั้งกรรมการ ผู้ตัดสินจากสมาคมกีฬาสมัครเล่น จำนวน 2,508 คน การแข่งขันครั้งนี้เดิมจังหวัดอุบลราชธานีได้กำหนดจัดการแข่งขันระหว่างวันที่ 24 – 30 ตุลาคม 2521 แต่ประชาชนโดยทั่วไปได้รับความเดือดร้อนขาดแคลนเครื่องอุปโภคบริโภค ภายหลังจากน้ำท่วม และจะต้องใช้เวลาในการฟื้นฟูภาวะต่างๆ อีกมาก คณะกรรมการจัดการแข่งขันฯ และองค์การส่งเสริมกีฬาแห่งประเทศไทย ได้พิจารณาปัญหาอย่างรอบคอบแล้วจึงได้เลื่อนการแข่งขันจากกำหนดเดิมเป็นวันที่ 24 – 30 มกราคม พ.ศ. 2525
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
• ยิงปืน
• เทเบิลเทนนิส
• วอลเลย์บอล
• ยูโด
• ยกน้ำหนัก
เทศบาลเมืองปรกฟ้า
ปรกฟ้า เป็นเทศบาลเมืองแห่งหนึ่งที่ตั้งอยู่ในตำบลเกาะจันทร์ อำเภอเกาะจันทร์ จังหวัดชลบุรี ห่างจากตัวเมืองชลบุรีประมาณ 48 กิโลเมตร
ประวัติ
เดิมเทศบาลเมืองปรกฟ้ามีฐานะเป็น "องค์การบริหารส่วนตำบลเกาะจันทร์" และได้รับการยกฐานะเป็น "เทศบาลเมืองปรกฟ้า" ตามประกาศกระทรวงมหาดไทย ลงวันที่ 30 กันยายน พ.ศ. 2554 อนึ่ง ในการยกฐานะเป็นเทศบาลได้เปลี่ยนชื่อองค์กรจาก "เกาะจันทร์" เป็น "ปรกฟ้า" ตามชื่อบ้านปรกฟ้า (หมู่ที่ 7 ตำบลเกาะจันทร์) ซึ่งเป็นหมู่บ้านสำคัญในพื้นที่ ทั้งนี้เพื่อไม่ให้มีชื่อซ้ำกับเทศบาลตำบลเกาะจันทร์ (บริเวณตัวอำเภอเกาะจันทร์) ที่มีอยู่แต่เดิม
เนื้อที่และอาณาเขต
เทศบาลเมืองปรกฟ้ามีเนื้อที่โดยประมาณ 182.06 ตารางกิโลเมตร หรือประมาณ 113,790 ไร่ มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
ภูมิประเทศ
เทศบาลเมืองปรกฟ้ามีสภาพภูมิประเทศทั่วไปเป็นที่ราบเนินลูกคลื่น พื้นที่ส่วนใหญ่ใช้ทำการเกษตร มีลำคลองไหลผ่าน 1 สาย คือ คลองหลวง มีอ่างเก็บน้ำ 1 แห่ง คือ อ่างเก็บน้ำบ้านสระตาพรหม
ประชากร
เมืองปรกฟ้ามีประชากรทั้งสิ้น 14,254 คน ส่วนใหญ่ประกอบอาชีพทางการเกษตร การค้าขายจะทำกันเล็กน้อยภายในครอบครัว เนื่องจากไม่มีโรงงานอุตสาหกรรมในเขตอำเภอเกาะจันทร์ ทำให้ชาวบ้านส่วนใหญ่ไปรับจ้างในโรงงานอุตสาหกรรมในท้องถิ่นอื่น
คำร้องขอสิทธิฟ้องร้องรัฐ
คำร้องขอสิทธิฟ้องร้องรัฐ (Petition of Right) เป็นเอกสารที่สำคัญที่สุดฉบับหนึ่งในรัฐธรรมนูญของอังกฤษที่ระบุเสรีภาพบางประการของประชาราษฎรที่พระมหากษัตริย์ไม่ทรงมีสิทธิที่จะแตะต้องได้ คำร้องขอนี้เป็นเอกสารที่ร่างโดยรัฐสภาแห่งอังกฤษก่อนหน้าที่จะเข้าสู่สงครามกลางเมืองอังกฤษ คำร้องขอได้รับการอนุมัติจากรัฐสภาเมื่อเดือนพฤษภาคม ค.ศ. 1628 และได้รับพระบรมราชานุมัติ (royal assent) จากสมเด็จพระเจ้าชาร์ลส์ที่ 1 ในเดือนมิถุนายนของปีเดียวกัน หัวใจสำคัญ ๆ ของคำร้องขอก็ได้แก่การย้ำหลักที่ว่าภาษีเป็นสิ่งที่บังคับใช้ได้โดยรัฐสภาเท่านั้น; การประกาศกฎอัยการศึกไม่สามารถทำได้ในยามสงบ และนักโทษสามารถประท้วงการจับกุมโดยหมายสั่งให้ส่งตัวผู้ถูกคุมขังมาศาล (writ of habeas corpus) ว่าถูกต้องหรือไม่ได้ นอกจากนั้น คำร้องขอยังห้ามการใช้ที่อยู่อาศัยส่วนบุคคลในการซ่องสุมกำลังคนที่เป็นรากฐานของ บทแก้ข้อที่สามของรัฐธรรมนูญแห่งสหรัฐอเมริกา (Third Amendment to the United States Constitution)
อเบล ลอร์ดแห่งลังก์เอลันด์
เจ้าชายอเบล อเบลสัน (Abel Abelsøn; ค.ศ. 1252 - 2 เมษายน ค.ศ. 1279) ทรงเป็นเจ้าชายเดนมาร์กและลอร์ดแห่งลังก์เอลันด์ ทรงเป็นพระโอรสองค์ที่สามในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์ และทรงเป็นพระอนุชาองค์สุดท้องในวัลเดมาร์ที่ 3 ดยุกแห่งชเลสวิกและอีริคที่ 1 ดยุกแห่งชเลสวิก พระองค์เป็นสมาชิกตระกูลดยุกชเลสวิก พระองค์ทรงถือศักดินาหลายแห่งในทางตอนใต้ของเดนมาร์ก
พระชนม์ชีพ
เจ้าชายอเบลประสูติใน ค.ศ. 1252 ทรงเป็นพระโอรสองค์ที่สามในกษัตริย์อเบล ดยุกแห่งชเลสวิก ซึ่งพระองค์สวรรคตก่อนที่เจ้าชายอเบลจะประสูติ กับเม็ชทิลท์แห่งฮ็อลชไตน์ พระองค์ทรงประทับอยู่กับเจ้าชายอีริค พระเชษฐา หลังการสิ้นพระชนม์ของวัลเดมาร์ที่ 3 ดยุกแห่งชเลสวิก พระเชษฐาองค์ใหญ่ เจ้าชายอเบลทรงได้รับศักดินาเมืองสเวนบอร์ก, รัดเคอปิง และอาจจะได้เมืองฟาอาบอร์ก บนเกาะฟึน และทรงได้รับศักดินาเกาะลังก์เอลันด์ เจ้าชายอเบลสิ้นพระชนม์ในวันอีสเตอร์ ค.ศ. 1279 ที่เมืองสเวนบอร์ก และฝังพระศพที่อารามเกรย์เฟรย์
เมื่อพระองค์สิ้นพระชนม์ ทรงมีเพียงธิดาองค์เดียวคือ มาร์เกรเธอ ซึ่งได้เข้าคอนแวนต์ซาร์เรนทีนในเมคเลินบวร์ค นางบริจาคทรัพย์สินของพระบิดาให้แก่พระญาติ คือ เหล่าเคานท์ฮ็อลชไตน์ ต่อมาเหล่าเคานท์ได้ขายให้แก่พระเจ้าอีริคที่ 6 แห่งเดนมาร์ก
เสกสมรสและธิดา
เจ้าชายอเบลเสกสมรสกับเม็ชทิลท์แห่งชเวรีน ธิดาในกุนเซอลีนที่ 3 เคานท์แห่งชเวรีน มีธิดา 1 องค์ ได้แก่
อ้างอิง
12521279
สุรัฐ พุกกะเวส
ประวัติ
สุรัฐ พุกกะเวส มีนามเดิมว่า "สุรัสน์" เกิดเมื่อวันที่ 11 กันยายน พ.ศ. 2467 ที่จังหวัดสมุทรปราการ เป็นบุตรคนโต ของนายประสงค์ และ นางสาลี่ พุกกะเวส ในวัยเยาว์ ได้อยู่ในอุปการะของนายชิน พุกกะเวส ผู้เป็นญาติ เขาย้ายโรงเรียนหลายครั้ง เริ่มจาก โรงเรียนเศรษฐบุตรบำเพ็ญ, โรงเรียนอัมพวันวิทยาลัย อำเภออัมพวา จังหวัดสมุทรสงคราม , หลังจากนั้นจึงมาเรียนต่อในกรุงเทพมหานคร ที่โรงเรียนมัธยมวัดสระเกศ , โรงเรียนพระนครวิทยาลัย , โรงเรียนมัธยมวัดราชบูรณะ แล้วกลับไปศึกษาที่โรงเรียนวัดทรงธรรม ที่จังหวัดสมุทรปราการ จนจบมัธยมศึกษาปีที่ 6 แต่ได้เข้ามาศึกษาต่อมัธยม 6 อีกครั้งที่โรงเรียนอำนวยศิลป์  ปากคลองตลาดเป็นครั้งที่สอง
เมื่อจบมัธยม 6 แล้ว สุรัฐ คิดอยากจะเป็นนักเรียนนายเรือก่อน แต่การทดสอบเพื่อเข้าศึกษาในนั้น มีการทดสอบว่ายน้ำ โดยลอยคอ 6 นาที ซึ่งสุรัฐทำไม่ได้ จึงได้เปลี่ยนไปสมัครเป็นครูโรงเรียนประชาบาลบางบ่อ พักหนึ่ง เมื่อทางโรงเรียนเตรียมปริญญา มหาวิทยาลัยวิชาธรรมศาสตร์และการเมือง ประกาศรับสมัครนักเรียนเข้าศึกษา สุรัฐ จึงไปสมัคร และเรียนจนจบ นับเป็นรุ่นที่ 4 ของสถาบันนี้ จากนั้นได้ไปเข้าทำงาน เป็นเลขานุการ ของ พลตำรวจเอกเผ่า ศรียานนท์ และทำงานในโรงแรมรัตนโกสินทร์  ตำแหน่งเลขานุการโรงแรม ( รัตนโกสินทร์ ) และ ภาพยนตร์ ของ สำนักงานทรัพย์สินส่วนพระมหากษัตริย์
สุรัฐ เป็นผู้ร่วมอยู่ในวงสุนทราภรณ์ร่วมกับเอื้อ สุนทรสนาน มาตั้งแต่ครั้งทำงานเป็นเลขานุการโรงแรมรัตนโกสินทร์ เมื่อ พ.ศ. 2486 และมีผลงานประพันธ์คำร้องเพลงให้กับสุนทราภรณ์หลายเพลง โดยเพลงแรกในชีวิตการประพันธ์ของสุรัฐ คือ เพลง "หาดแสนสุข" โดยสุรัฐ แต่งคำร้อง ครูเวส สุนทรจามร แต่งทำนอง มี สุปาณี พุกสมบุญ นักร้องของกรมโฆษณาการ ในขณะนั้น เป็นผู้ขับร้อง
หลังจากเพลงหาดแสนสุข ครูเอื้อ จึงเห็นความสามารถ และไว้ใจ ได้มอบทำนองเพลงมาให้สุรัฐ แต่งคำร้องอีก จนเกิดเป็นเพลงอีกมากมาย เช่น " ดอกไม้เมืองเหนือ", "หญิงสาวกับความรัก" , กลิ่นดอกโศก" , "ห่วงอาลัย" ฯลฯ และคงประพันธ์คำร้องให้วงสุนทราภรณ์เรื่อยมา จนถึงเพลงสุดท้าย ที่ครูเอื้อ ให้ทำนองก่อนถึงแก่กรรมไม่นาน คือ เพลง "พระเจ้าทั้งห้า "
นอกจากประพันธ์เพลงให้ลงสุนทราภรณ์แล้ว สุรัฐ ยังได้มีส่วนร่วมในการประพันธ์เพลงที่สำคัญอื่นๆ อีก เช่น ร่วมกับ สมาน กาญจนผลิน และ ชาลี อินทรวิจิตร ประพันธ์เพลง " สดุดีมหาราชา" ขึ้น นับเป็นเพลงสำคัญคู่กับ "สรรเสริญพระบารมี" มาจนปัจจุบีน และประพันธ์ เพลง "หน่วยแพทย์อาสา" เพื่อบรรเลงในวันพระราชสมภพ ของสมเด็จพระศรีนครินทราบรมราชชนนี เมื่อปี พ.ศ. 2522 ฯลฯ
ในปี พ.ศ. 2497 ก่อตั้งโรงพิมพ์ "สุรัสน์การพิมพ์" เพื่อรับงานใบปลิวและโฆษณาภาพยนตร์ และตีพิมพ์นิตยสารรายปักษ์เกี่ยวกับภาพยนตร์บันเทิง ชื่อนิตยสาร "ดาราไทย" แต่ปัจจุบันไม่ได้ตีพิมพ์แล้ว และโรงพิมพ์สุรัตน์การพิมพ์ ปัจจุบันเปลี่ยนชื่อเป็น  "บริษัท สยามออฟเซ็ท จำกัด"
เมือ่ พ.ศ. 2501 สุรัฐ สร้างภาพยนตร์เรื่อง "สาวน้อย" จากนวนิยายของ "อาษา" กำกับการแสดงโดย ส. อาสนจินดา มีเพลงประกอบที่มีชื่อคือ เพลงสีชัง ประพันธ์โดย สง่า อารัมภีร ขับร้องโดยหม่อมราชวงศ์ถนัดศรี สวัสดิวัฒน์
พ.ศ. 2503 สุรัฐมีผลงานกำกับภาพยนตร์เรื่อง ดวงชีวัน นำแสดงโดย อาคม มกรานนท์, อมรา อัศวนนท์, สุรสิทธิ์ สัตยวงศ์, ทรงศรี เทวะคุปต์, สมจิตต์ ทรัพย์สำรวย, ประกอบ ไชยพิพัฒน์
นอกจากนี้ ยังเป็นผู้หนึ่งที่มีส่วนในการก่อตั้ง "สมาคมผู้สื่อข่าวบันเทิงแห่งประเทศไทย" โดยได้รับเลือกให้เป็นนายกสมาคม ถึง 2 สมัย
ด้านชีวิตครอบครัว ได้สมรสกับ คุณอุษา บุณยรักษ์ บุตรี ร้อยเอกสุวิทย์ บุณยรักษ์ มีบุตร-ธิดา 4 คน คือ
และมีบุตร-ธิดา กับภรรยาท่านก่อน คือ
สุรัฐ พุกกะเวส เริ่มป่วยด้วยอาการต่อมลูกหมากโต ตั้งแต่เดือนมิถุนายน พ.ศ. 2526 จึงทำการผ่าตัดในเดือนสิงหาคมปีนั้น ภายหลังตรวจพบว่ามีโรคแทรกซ้อนอีกหลายโรค ได้ทำการรักษาเรื่อยมา แต่อาการไม่ดีขึ้น ท้ายที่สุดเกิดอาการไตวาย จนถึงแก่กรรม เมื่อวันที่ 18 พฤศจิกายน พ.ศ. 2536 ที่โรงพยาบาลจุฬาลงกรณ์ รวมอายุได้ 69 ปี 2 เดือน 7 วัน
ได้บริจาคร่างให้แก่โรงพยาบาลจุฬาลงกรณ์ ต่อมามีพิธีพระราชทานเพลิง ( เป็นกรณีพิเศษ ) ณ วัดเทพศิรินทราวาส เมื่อวันที่ 5 มีนาคม พ.ศ. 2539
ตัวอย่างผลงานเพลง
กิเลสคน, หาดแสนสุข, ดาวล้อมเดือน, คะนองรัก, เด่นดวงดาว, ธนูรัก, ใต้ร่มไทร, เจ้าชู้ประตูดิน, บุพเพสันนิวาส, สัญญาที่เธอลืม, อะไรนะชาย, สิ้นแสงจันทร์, คูหาสวรรค์, เรือมนุษย์, เรือเพลง, ลมรัก, เพลงราตรี, งอนแต่งาม, น้ำตาลใกล้มด, ปทุมไฉไล, ปทุมมาลย์, รักไม่ลง, ผู้ชายนะเออ, ดาวเด่นฟ้า, พระเจ้าทั้งห้า (เพลงสุดท้ายในชีวิตของ เอื้อ สุนทรสนาน พ.ศ. 2523), คืบทะเล (เพลงนำภาพยนตร์ เกาะสวาท หาดสวรรค์), นานแล้วไม่พบกัน, แรกเจอ, ชายไร้คู่, เกาะในฝัน, เพลินลีลาศ, กลิ่นดอกโศก, การะเกด, กุหลาบเชียงใหม่, เกล็ดแก้ว, คำรักคำขวัญ, ดวงชีวัน, ดอกไม้เมืองเหนือ, ทางชีวิต, นาวาทิพย์, บุหลันดั้นเมฆ, ปางหลัง, ฝากใจกับจันทร์, พรานรัก, เพลินลีลาศ, ไฟสุมขอน, มองยิ่งงาม, มาลีรุ่งอรุณ, ยอดยาใจ, ยูงกระสันเมฆ, รอยบุญรอยกรรม, รักเธอด้วยใจ, ราตรีสวรรค์, แรกพบสบรัก, แว่วเสียงเธอ, ศึกในอก, สดุดีมหาราชา, สาวน้อย, เสียงเพลงรัก, หญิงสาวกับความรัก, ห่วงรักห่วงอาลัย, ห่วงอาลัย, เหนือเกล้า, อารมณ์รัก, อุษาสวาท, อกหัก, ดอกฟ้าร่วง, คำรำพัน, ถูกมนต์รัก, นอนฝันไป, ศึกในอก, รอยยุญรอยกรรม, ชีวิตกับความสุข เป็นต้น
วรกาญจน์ โรจนวัชร
วรกาญจน์ โรจนวัชร (เกิด 5 กันยายน พ.ศ. 2527) ชื่อเล่น พั้นช์ เป็นนักร้องและนักแสดงชาวไทย สังกัดจีเอ็มเอ็ม แกรมมี่ มีผลงานเด่น คือ เพลง "คำขอร้องของผู้หญิงตาดำ ๆ", "เราคงต้องเป็นแฟนกัน", "ยิ่งกว่าเสียใจ" และ "วางมือบนบ่า น้ำตาก็ไหล" เป็นต้น
ประวัติ
พั้นช์ วรกาญจน์เป็นลูกสาวคนเดียวของครอบครัว เริ่มร้องเพลงกับวงดนตรีของครอบครัวเมื่ออายุ 9 ปี หลังจากนั้นก็ร้องเพลงมาโดยตลอด จนกระทั่ง หลานของลุงชวนเธอเป็นนักร้องของวง Tiny Thai เพื่อประกวดโครงการ Nescafe' แม้ว่าจะไม่ได้รับรางวัลชนะเลิศ แต่ก็มีแมวมองจากค่ายเพลงชื่อดังอย่างจีเอ็มเอ็ม แกรมมี่ ได้ติดต่อทางแม่ของพั้นช์ (แม่แตน) และได้ไปเทสต์เสียงในที่สุด
พั้นช์ วรกาญจน์ โรจนวัชร เป็นศิลปิน ที่มีความสามารถในการร้องเพลง ชีวิตของเธอผูกพันกับเสียงเพลงมาตั้งแต่เด็ก เพราะ “ พั้นช์ ” เกิดในครอบครัวนักดนตรีที่เล่นเพลงตามงานต่าง ๆ เธอเริ่มร้องเพลงโดยเป็นนักร้องนำให้กับวงดนตรีของครอบครัวตั้งแต่อายุ 5 ขวบ
ระดับมัธยมศึกษา พั้นช์เรียนอยู่ที่ โรงเรียน ฤทธิณรงค์รอน แขวงวัดท่าพระ เขตบางกอกใหญ่ กรุงเทพมหานคร และระดับปริญญาตรี จบหลักสูตรนิเทศศาสตร์ จากมหาวิทยาลัยสวนดุสิต
ชีวิตส่วนตัว
ด้านชีวิตส่วนตัวพั้นช์ เปิดตัวคบหาดูใจกับ อรรถกร คูพัฒนาวิบูลย์ ชื่อเล่น ปลั๊ก แฟนหนุ่มนอกวงการ ที่คบหาดูใจกันมานานกว่า 8 ปี สมรสที่ จังหวัดชุมพร ซึ่งเป็นบ้านเกิดของฝ่ายเจ้าบ่าว หลังจากแต่งงานก็วางแพลนทำเพลงอย่างที่มีการวางแผนไว้ก่อนแต่งงานแล้ว ปัจจุบันเลิกรากันแล้ว หลังแต่งงานใช้ชีวิตคู่มานานกว่า 4 ปี และเป็นพรีเซนเตอร์ให้กับร้าน SHInCHAn Electronics อีกด้วย จะเป็นการโปรโมทสินค้า Marshall Bluetooth Speaker เป็นต้น
วงการบันเทิง
ในปี พ.ศ. 2548 อัลบั้มแรกในชีวิตของสาวตาคม พั้นช์ วรกาญจน์ โรจนวัชร กับอัลบั้มที่มีชื่อว่า "ผู้หญิงตาดำๆ" ซึ่งมีเพลงฮิตมากมาย เช่น "คำขอร้องของผู้หญิงตาดำๆ","เราคงต้องเป็นแฟนกัน", "ไม่ถือสา แต่ว่ารู้สึก","ไม่รัก...ช่างปะไร" และ "สัญญา" ออกวางแผงเมื่อวันที่ 1 กุมภาพันธ์ พ.ศ. 2548 ซึ่งเสียงตอบรับใน อัลบั้มแรกเรียกได้ว่ากระแสแฟนเพลง ล้นหลามกันเลยทีเดียว จึงทำให้สาวพั้นช์แจ้งเกิดกับการเป็นนักร้องอย่างเต็มตัว มียอดขายถึง 800,000 ตลับ
ในปีถัดมา พ.ศ. 2549 หลังจากแจ้งเกิดแบบเต็มตัวจากอัลบัมชุดแรก พั้นช์ก็ส่งอัลบั้มชุดที่สองตามมาติดๆ ในชื่อ "ผู้หญิงกลางสายฝน" แนวดนตรีมีความหนักแน่นด้วยเนื้อหาของบทเพลงมากขึ้น กับเพลง "ยิ่งกว่าเสียใจ" ซึ่งสามารถครองอันดับหนึ่งในคลื่น seed chart top 20 ได้ถึง 9 สัปดาห์เลยทีเดียว พร้อมทั้งยังมีเพลงฮิตติดชาร์ทอย่าง "เปลืองหัวใจ","วางมือบนบ่า น้ำตาก็ไหล", "เดี๋ยวเหอะ" และ "คนไร้ค่าที่มาก่อน" มียอดขายอัลบั้มถึง 900,000 ตลับ
ในปีเดียวกัน พั้นช์ได้ออกอัลบั้มต่อมาคืออัลบั้ม "วันพิเศษ" อัลบั้มพิเศษเนื่องในโอกาสขอบคุณแฟนเพลงที่ให้การตอบรับเป็นอย่างดี ฉลองยอดขายซีดีแบบถล่มถลาย โดยมีเพลงเพราะๆ ที่โดนใจแฟนเพลงอย่างแรง "ให้ฉันเป็นคนสุดท้าย" และเพลง "ที่สูงวิวสวย" ซึ่งเป็นเพลงใหม่ที่บรรจุอยู่ในอัลบั้ม นอกเหนือจากนั้นเป็นเพลงดังจากสองชุดแรกมีเรียบเรียบใหม่ในรูปแบบอคูลสติก เวอร์ชัน
พ.ศ. 2550 พั้นช์ ออกอัลบั้มกันมาอย่างต่อเนื่อง กับอัลบั้มชุดที่สาม ยังคงแนวเพลง และสไตล์เดิม กับอัลบั้ม "นักร้องเปื้อนฝุ่น" ผลงานเพลงที่แสดงให้ถึงพัฒนาการของสาวสวยคนนี้ ที่ไม่เคยหยุดนิ่ง ที่ยังคงความเป็นเอกลักษณ์ทางด้านของเสียงร้องที่เปรียบเสมือนเอกลักษณ์ประจำตัว โดยมีเพลงฮิตติดชาร์ตอย่าง "แปลว่ายังหายใจ", "สาบานส่งๆ", "ฟ้าลวง ฟ้าลืม" , "ยิ่งเฉย ยิ่งชอบ" และ "อย่าเป็นคนดีด้วยวิธีนี้เลย"
พ.ศ. 2551 กับอัลบั้มที่สี่ "Woman Story (วูแมน สตอรี่ส์)"' ของพั้นช์ วรกาญจน์ เป็นสาวหกสไตล์หกลุค และปล่อยเพลงแรกที่มีชื่อว่า "นี่คือคนเสียใจ" เป็นเพลงอิตอันดับหนึ่งหลายๆชาร์ตอีกทั้ง ยังขึ้น Top5 เกือบทุกชาร์ตอีกด้วย นอกเหนือจากนี้ อัลบั้มชุดนี้ยังได้ทำมิวสิควีดีโอในรูปแบบ Story ถึง10เพลงด้วยกัน และในปีเดียวกัน พั้นช์ยังมีอัลบั้มสุดพิเศษอีก 1 อัลบั้ม เพลงรักของสาวพั้นช์ที่รวมเพลงฮิตตั้งแต่อัมบั้มแรกจนถึงอัลบั้มที่สี กับอัลบั้ม "พั้นช์ เพลงรัก" และอัลบั้มพิเศษอัลบั้มนี้ ยังมีเพลงพิเศษถึง2เพลง คือ "เพื่อน" จากภาพยนตร์เรื่อง รัก สาม เศร้า และเพลง จำเลยรัก จากละครรีเมคสุดฮิตเรื่อง จำเลยรัก
ในปีเดียวกัน นอกเหนือจากงานเพลงแล้ว พั้นช์ยังได้มีผลงานทางจอเงิน กับภาพยนตร์เรื่องแรก โดยรับบทเป็น ส้ม นางเอกของเรื่อง คู่กับ "เต๋อ-ฉันทวิชช์ ธนะเสวี" ในภาพยนตร์แนวสยองขวัญเรื่อง โปรแกรมหน้า วิญญาณอาฆาต ของค่ายจีทีเอช
พ.ศ. 2552 กับอัลบั้มที่ห้า "ปรากฏการณ์ธรรมชาติ" ได้ปล่อยซิงเกิ้ลแรกอย่างเพลง "เพื่อนกันวันสุดท้าย" ที่เพราะจับใจแฟนเพลงไม่น้อย
พ.ศ. 2554 อัลบั้มที่หกของพั้นช์ ใช้ชื่อว่า "คนสนิท" ซึ่งในอัลบั้มนี้เธอเปิดตัวด้วยเพลงเร็ว คือเพลง "กรุณาอย่ามาแต่เสียง" ที่มากับความน่ารักสดใส ด้วยการเปลี่ยนลุคมาตัดผมหน้าม้าครั้งแรกในชีวิตของสาวพั้นช์ ได้ปล่อยกันมาติดๆ กับ เพลง "เก็บความห่วงใยไว้ใช้กับคนที่เธอรัก" ซึ่งเป็นแนวเพลงช้าๆ ที่พั้นช์ถนัด
พ.ศ. 2556 กับอัลบั้มชุดที่เจ็ด ทั้งนี้อัลบั้มที่เจ็ดก็เป็นอีกอัลบั้มที่พั้นช์ภาคภูมิใจ ซิงเกิ้ลแรกที่ปล่อยออกมาให้แฟนๆได้ฟัง ได้แก่เพลง อย่าปล่อยให้ฉันฝันไปคนเดียว (เพลงประกอบละครเรื่อง ท่านชายในสายหมอก) ที่พั้นช์ได้เล่นเป็นนางเอกคู่กับพระเอกหล่อ หลุยส์ สก็อต ทางช่อง 3 ต่อมาเพลงที่สองจังหวะมันๆ ชวนเต้นไปกับ สาวพั้นช์ จุดประสงค์ไม่ชัดเจน ที่ได้รับการตอบรับอย่างดีเยี่ยมจากแฟนเพลง
นอกเหนือจากงานเพลงแล้ว พั้นช์ยังมีผลงานละครโทรทัศน์ ผลงานการถ่ายแบบอีกมากมาย ถือเป็นนักร้อง นักแสดงที่มากความสามารถอีกคนในวงการบันเทิงเลยก็ว่าได้
พ.ศ. 2562 ออกซิงเกิลเพลง เก็บซ่อน เป็นซิงเกิลเดี่ยวของค่ายข้าวสาร เอ็นเตอร์เทนเมนต์ หลังจากหายไปจากวงการเพลง 6 ปี โดยเผยแพร่ผลงานทางยูทูบ เมื่อวันที่ 17 สิงหาคม
เพลงที่มีชื่อเสียง
1. เราคงต้องเป็นแฟนกัน 2. คำขอร้องของผู้หญิงตาดำๆ 3. สัญญา 4. ฉันกลัว (เธอรักไม่ได้) 5. ไม่ถือสาแต่ว่ารู้สึก 6. นายยังมีเรา 7. ยิ่งกว่าเสียใจ 8. เปลืองหัวใจ 9. คนไร้ค่าที่มาก่อน 10. เดี๋ยวเหอะ 11. อย่าเป็นคนดีด้วยวิธีนี้เลย 12. ตาแดงแดง (ร่วมกับ: พลพล พลกองเส็ง) 13. อ้วนดำ (ร่วมกับ: พลพล พลกองเส็ง) 14. วางมือบนบ่า น้ำตาก็ไหล 15. แม่ของเรา 16. เธอทำให้ฉันคิดถึงแต่เธอ (ร่วมกับ: อรรถพล ประกอบของ) (OST. ทัดดาวบุษยา) 17. เส้นทางแห่งความรัก (OST. ทัดดาวบุษยา) 18. กรุณาอย่ามาแต่เสียง
19. นี่คือ...คนเสียใจ 20. เจ็บไหม 21. แปลว่ายังหายใจ 22. จุดประสงค์ไม่ชัดเจน 23. ฟ้าลวง ฟ้าลืม 24. สาบานส่งๆ 25. ยิ่งเฉย ยิ่งชอบ 26. เก็บความห่วงใยไว้ใช้กับคนที่เธอรัก 27. เวลาส่วนตัว 28. อธิบายไม่ถูกแต่รู้สึกดี 29. แล้วเขาว่าไง 30. ลืมไม่ลง คงไม่ลืม 31. ใช้เป็นเหตุผลได้ไหม 32. เกลียดคำขอโทษ (ร่วมกับ: นครินทร์ กิ่งศักดิ์) (OST. โปรแกรมหน้า วิญญาณอาฆาต) 33. จำเลยรัก (OST. จำเลยรัก) 34. เพื่อน (OST. รักสามเศร้า) 35. ไม่เคยอยู่ในสายตา (OST. รักสุดฤทธิ์) 36. เพื่อนกันวันสุดท้าย 37. ผู้เคราะห์ร้าย ฯลฯ 38. ไม่มีอะไรเข้าใกล้คำว่ารัก (OST. ขอโทษที่รักเธอ )
เพลงพิเศษ
โครงการเมาไม่ขับ Anti Alcohol เพลงพิเศษคณะการปกครองในระบอบประชาธิปไตย เพลงพิเศษกระทรวงวัฒนธรรม
รางวัลที่เคยได้รับ
ปี 2549
ปี 2550
ปี 2551
ปี 2552
ปี 2553
ปี 2555
ปี 2556
ปี 2557
ปี 2558
เจ้าพระยานครศรีธรรมราช (หนู)
พระเจ้าขัตติยราชนิคม สมมติมไหสวรรค์ พระเจ้านครศรีธรรมราช เจ้าขัณฑสีมา พระนามเดิม หนู เป็นพระมหากษัตริย์นครศรีธรรมราช ภายหลังการเสียกรุงศรีอยุธยาครั้งที่สอง และเป็นพระเจ้าประเทศราชนครศรีธรรมราช ในรัชสมัยสมเด็จพระเจ้ากรุงธนบุรี
ประวัติ
พระเจ้านครศรีธรรมราช เป็นเชื้อสายขุนนางกรุงศรีอยุธยา มีพี่ชายคนหนึ่งชื่อพระยาวิชิตณรงค์ ต่อมาได้รับราชการมีความชอบจนได้เป็น หลวงสิทธิ์นายเวร มหาดเล็ก ต่อมาพระยาราชสุภาวดีนครฯ (พระยาราชสุภาวดีละคร) ลงไปเป็นเจ้าเมืองนครศรีธรรมราช หลวงสิทธิ์นายเวรจึงได้เป็นปลัดเมืองนครศรีธรรมราชในคราวนั้น หลวงสิทธิ์นายเวร (หนู) สมรสกับหม่อมทองเหนียว ซึ่งเป็นธิดาของจีนปาด ต่อมาเมื่อพระยาราชสุภาวดี เจ้าเมืองนครศรีธรรมราชถูกเรียกให้ยกทัพเข้าไปช่วยเหลือกรุงศรีอยุธยา ในการรุกรานของพม่าเมื่อพ.ศ. 2308 แล้วมีความผิดและถูกถอด พระปลัด (หนู) จึงรั้งตำแหน่งเจ้าเมืองนครศรีธรรมราชไว้อยู่
ต่อมาเมื่อเกิดเหตุการเสียกรุงศรีอยุธยาครั้งที่สองในพ.ศ. 2310 พระปลัด (หนู) ผู้รั้งตำแหน่งเจ้าเมืองนครศรีธรรมราช ได้ตั้งตัวขึ้นเป็นเจ้าที่เมืองนครศรีธรรมราช ชาวบ้านเรียกว่า เจ้านคร จัดตั้งชุมนุมนครศรีธรรมราชขึ้น มีอาณาเขตตั้งแต่เมืองชุมพรจนถึงหัวเมืองมลายู เจ้าพระยานครฯ (หนู) แต่งตั้งหลวงฤทธิ์นายเวร (จันทร์) ซึ่งเป็นหลานเขยของตนเองและเป็นบุตรของเจ้าพระยาชำนาญบริรักษ์ (อู่) เป็นอุปราช แต่งตั้งนายวิเถียน ซึ่งเป็นญาติของตนเอง เป็นเจ้าเมืองสงขลา และแต่งตั้งให้หลานชายของตนเองไปเป็นพระยาพัทลุงเจ้าเมืองพัทลุง ต่อมาพ.ศ. 2312 หลานของเจ้าพระยานคร (หนู) ที่เป็นเจ้าเมืองพัทลุงได้เสียชีวิตลง เจ้าพระยานครฯ (หนู) จึงแต่งตั้งให้พระพิมล (ขัน) สามีของคุณหญิงจันเป็นเจ้าเมืองพัทลุงต่อมา